斯泰爾AUG突擊步槍

斯泰爾AUG由奧地利斯泰爾-曼利夏喺1978年出嘅一種犢牛式突擊步槍。

概述 
斯泰爾AUG喺設計嗰陣用咗犢牛式佈局，即係將彈匣同機匣嘅位置搬到槍托入面，佢發射5.56 × 45 毫米北約彈，標準供彈具係30 飛嘅半透明彈匣，噉樣係為咗可以畀射手隨時都留意到剩番幾多粒彈。AUG冇快慢機。射擊模式係用扳機嚟控制，扣一下係半自動，而繼續扣落去就係全自動。AUG亦係一款模組化設計嘅步槍，佢嘅槍管可以即時拆落嚟，並可以換成長管、短管或者重管，令佢喺戰場上可以扮演唔同嘅角色。由於AUG喺設計、品質同埋外型方面都做得唔錯，所以佢已經俾奧地利、澳洲、紐西蘭、盧森堡同愛爾蘭等國嘅軍隊定為制式步槍。除此之外，多國嘅軍警都有用過AUG。

變種槍 
 A1型：標準型，綠色，20寸槍管。
 A2型：可拆式瞄準具，16寸槍管。 
 A3型：配「Mil Std 1913」戰術導軌組件。 
 P型：AUG A1嘅短管版本。 
 P Special Receiver型：AUG P嘅魚骨版本。 
 9mm ：9毫米口徑嘅衝鋒槍版本，用嘅係斯泰爾MPi 69衝鋒槍嘅彈匣。 
 M203型：裝咗M203榴彈發射器。 
 HBAR型：重槍管自動步槍型。 
 LMG型：輕機槍型，用咗42 飛彈匣同埋開膛待擊機制，配4倍光學瞄準鏡。 
 HBAR–T型：重槍管精確射擊型。 
 Z型：半自動民用型。 
 斯泰爾USR：出口到美國市場嘅半自動民用型。

澳洲軍用型F88同佢嘅變種槍
 F88：標準型，同AUG A1一樣。 
 F88C：卡賓槍版本，407毫米槍管，同AUG A2一樣。 
 F88S：有魚骨嘅版本，同AUG A3一樣。 
 F88 GLA：裝咗M203PI，同AUG M203相同。 
 F88T：.22 LR口徑訓練步槍版本。 
 F88A4：改進試驗型，裝咗M203PI同戰術配件。

用家

亞洲 
 東帝汶 
 香港
 印尼 
 馬來西亞
 阿曼 
 菲律賓
 巴基斯坦
 沙特阿拉伯 
 台灣
 泰國

歐洲 
 奧地利 
 比利時 
 保加利亞
 克羅地亞 
 愛沙尼亞 
 法國
 德國 
 愛爾蘭
 意大利 
 拉脫維亞 
 立陶宛 
 盧森堡 
 荷蘭 
 波蘭 
 羅馬尼亞
 塞爾維亞 
 烏克蘭 
 英國

非洲 
 阿爾及利亞
 喀麥隆 
 吉布提 
 赤道畿內亞 
 岡比亞 
 利比亞 
 摩洛哥 
 突尼斯

美洲 
 阿根廷 
 玻利維亞 
 厄瓜多爾 
 福克蘭群島 
 烏拉圭
 美國 
 委內瑞拉

大洋洲 
 澳洲
 新西蘭 
 巴布亞新幾內亞

參考 
 —Modern Firearms — Steyr AUG

突擊步槍

奧地利設計嘅槍